Document ID: 31994R3266

KOMISSION ASETUS (EY) N:o 3266/94,
annettu 20 päivänä joulukuuta 1994,
kalastustuotteille kalastusvuodeksi 1995 vahvistettavista viitehinnoista (ETAn kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (), sellaisena kuin se on viimeksi muutettuna asetuksella (ETY) N:o 1891/93 (), ja erityisesti sen 22 artiklan 6 kohdan ensimmäisen alakohdan ja sen 23 artiklan 5 kohdan,
sekä katsoo, että
asetuksen (ETY) N:o 3759/92 22 artiklan 1 kohdassa säädetään muun muassa yhteisössä voimassa olevien viitehintojen vuosittaisesta vahvistamisesta tuoteryhmittäin mainitun asetuksen liitteessä I, II ja III, liitteessä IV olevassa B kohdassa ja liitteessä V lueteltujen tuotteiden osalta, jollei tullitariffeja ja kauppaa koskevan yleissopimuksen (GATTin) yhteydessä tiettyjen tuotteiden osalta määrätyistä kuulemismenettelyistä muuta johdu,
asetuksen (ETY) N:o 3759/92 23 artiklan 1 kohdassa säädetään muun muassa mahdollisuudesta vahvistaa viitehinnat ennen jokaisen markkinointivuoden päättymistä liitteessä IV olevassa A kohdassa tarkoitettujen tuotteiden osalta,
asetuksen (ETY) N:o 3759/92 22 artiklan 2 kohdassa säädetään, että mainitun asetuksen liitteessä I olevassa A, D ja E kohdassa lueteltujen tuotteiden osalta viitehinta on yhtä suuri kuin mainitun asetuksen 11 artiklan 1 kohdan mukaisesti vahvistettu vetäytymishinta ja mainitun asetuksen 13 artiklan mukaisesti vahvistettu myyntihinta,
kyseisten tuotteiden yhteisön vetäytymis- ja myyntihinnat on kalastusvuodeksi 1995 vahvistettu neuvoston asetuksessa (EY) N:o 3256/94 (),
asetuksen (ETY) N:o 3759/92 liitteessä I olevassa B ja C kohdassa sekä liitteessä IV olevassa B kohdassa lueteltujen tuotteiden osalta viitehinnat määritellään tuoreen tuotteen viitehintojen keskiarvon perusteella sekä huomioon ottaen jalostuskustannukset ja tarpeen taata markkinatilanteen mukainen hintasuhde,
asetuksen (ETY) N:o 3759/92 liitteessä II lueteltujen tuotteiden viitehinnat on johdettava niiden ohjehinnoista sen hintatason mukaisesti, jonka vallitessa interventiotoimenpiteitä voidaan näiden mainitun asetuksen 16 artiklan 1 kohdassa tarkoitettujen tuotteiden osalta toteuttaa, ja vahvistettava ottaen huomioon näiden tuotteiden markkinatilanteen,
asetuksen (ETY) liitteessä III lueteltujen Thunnus- ja Euthynnus-lajin kalojen osalta viitehinnat määritellään kolmen edeltävän vuoden aikana jäsenvaltioiden edustavilla markkinoilla todettujen vapaasti rajalla-hintojen painotetun keskiarvon perusteella,
asetuksen (ETY) N:o 3759/92 liitteessä IV A tarkoitettujen karppien ja lohien osalta viitehinnat vahvistetaan kolmen sitä päivää edeltävän vuoden aikana todettujen tuotantohintojen keskiarvon perusteella, jona viitehinta vahvistetaan tuotteelle, jonka kaupalliset ominaisuudet ja tuotantoalueet määritellään komission asetuksessa (ETY) N:o 2210/93 (),
asetuksen (ETY) N:o 3759/92 liitteessä V lueteltujen jäädytettyjen ja suolattujen tuotteiden osalta, joiden tuoreille tuotteille ei ole vahvistettu viitehintaa, viitehinnat määritellään kaupallisesti vastaavaan tuoreeseen tuotteeseen sovellettavan viitehinnan perusteella; tiettyjen jäädytettyjen ja suolattujen tuotteiden tuontimäärien ja -edellytysten vuoksi ei tällä hetkellä kuitenkaan ole tarpeen vahvistaa viitehintaa näille tuotteille,
tässä asetuksessa ecuina vahvistetut hinnat tai summat on laadittu neuvoston asetuksen (ETY) N:o 3813/92 (), sellaisena kuin se on muutettuna asetuksella (EY) N:o 3528/93 (), ja erityisesti sen 13 artiklan 2 kohdan mukaan vuonna 1994 sovellettavan maatalouden rahoitusjärjestelmän mukaisesti; olisi siis säädettävä niiden voimaantulosta mainitun vuoden aikana, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan asetuksen (ETY) liitteessä I, II ja III, liitteessä IV olevassa A ja B kohdassa sekä liitteessä V lueteltujen tuotteiden viitehinnat kalastusvuodeksi 1995 liitteessä esitetyllä tavalla.
2 artikla
Tämä asetus tulee voimaan 31 päivänä joulukuuta 1994.
Sitä sovelletaan 1 päivästä tammikuuta 1995 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1994.

Labels: 3
2
6